CELEX: 62020TN0141
Language: mt
Date: 2020-02-26 00:00:00
Title: Kawża T-141/20: Rikors ippreżentat fis-26 ta’ Frar 2020 – Applia vs Il-Kummissjoni

11.5.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 161/51
            
         
      Rikors ippreżentat fis-26 ta’ Frar 2020 – Applia vs Il-Kummissjoni
      (Kawża T-141/20)
      (2020/C 161/64)
      Lingwa tal-kawża: l-Ingliż
      
         Partijiet
      
      
         Rikorrenti: Applia – Home Appliance Europe (Woluwe-Saint-Lambert, il-Belġju) (rappreżentanti: Y. Desmedt, L. Salernitano u K. Olsthoorn, lawyers)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla l-partijiet li ġejjijn tal-att ikkontestat: (i) il-paragrafu 3(2)(a) tal-Anness IX fil-parti li fiha huwa ddikjarat li l-“valuri ddikjarati” jikkorrispondu għall-“valuri pprovduti fid-dokumentazzjoni teknika”; u (iii) il-paragrafu 3(2)(b) tal-Anness IX;
               
            
                  —
               
               
                  tannulla t-Tabella 8 dwar it-“Tolleranzi tal-verifika għal parametri mkejla” tal-Anness IX fil-part li fih hemm inkluż parametri li huma inklużi fl-Anness VI u ma humiex elenkati fl-Anness V, jiġifieri: “E16, E32” u “Eaux”;
               
            
                  —
               
               
                  tikkundanna lill-Kummissjoni għall-ispejjeż ta’ dawn il-proċeduri.
               
            
         Motivi u argumenti prinċipali
      
      Fir-rikors tagħha, ir-rikorrenti titlob l-annulament tar-Regolament Delegat tal-Kummissjoni (UE) 2019/2016 (1).
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv huwa bbażat fuq l-allegazzjoni li l-att ikkontestat jikser l-Artikoli 3, 12 u 16 tar-Regolament Qafas (2) u li l-Kummissjoni aġixxiet ultra vires meta introduċiet rekwiżiti inkonsistenti inkonnessjoni mad-dokumentazzjoni teknika li l-fornituri għandhom itellgħu fid-data base u mal-proċedura ta’ verifika li l-awtoritajiet ta’ sorveljanza tas-suq huma intitolati li jwettqu.
               
            
                  2.
               
               
                  It-tieni motiv huwa bbażat fuq l-allegazzjoni li l-att ikkontestat jikser il-prinċipju ta’ ċertezza legali u ta’ ugwaljanza fit-trattament billi jonqos milli jistabbilixxi qafas regolatorju ċar u inekwivoku, fatt li jpoġġi lill-fornituri fl-impossibbiltà li jiddeterminaw id-doveri tagħhom, inkonnessjoni mad-data li għandha tiġi pprovduta fid-dokumentazzjoni teknika; u mal-proċedura applikabbli ta’ verifika biex tiġi evalwata l-akkuratezza tad-data.
               
            
         (1)  Regolament Delegat tal-Kummissjoni (UE) 2019/2016 tal-11 ta’ Marzu 2019 li jissupplimenta r-Regolament (UE) 2017/1369 tal-Parlament Ewropew u tal-Kunsill fir-rigward tat-tikkettar tal-enerġija ta’ apparat refriġeranti u li jħassar ir-Regolament Delegat tal-Kummissjoni (UE) Nru 1060/2010 (ĠU 2019 L 315, p. 102).
      
         (2)  Regolament (UE) 2017/1369 tal-Parlament Ewropew u tal-Kunsill tal-4 ta' Lulju 2017 li jistabbilixxi qafas għat-tikkettar tal-enerġija u li jħassar id-Direttiva 2010/30/UE (ĠU 2017 L 198, p. 1).